वे हैं: तुखिकुस, जो आसिया के ज़िले से आया उसका निजी दूत और “प्रभु में संगी दास ” था; उनेसिमुस जो कुलुस्से का रहनेवाला“ विश्‍वासयोग्य और प्रिय भाई ” था; अरिस्तर्खुस जो थिस्सलुनीके का रहनेवाला मकिदुनियाई था और एक वक्‍त पौलुस के “साथ बन्दी ” था; मरकुस, जो पौलुस के मिशनरी साथी, बरनबास का भाई लगता था और जिसने अपने नाम की सुसमाचार की किताब लिखी; और यूस्तुस जो“ परमेश्‍वर के राज्य के लिए ” पौलुस का एक सहकर्मी था । इन पाँचों के बारे में पौलुस कहता है: “ये ही मुझे मज़बूत करनेवाले सहायक बने । ”